CELEX: 62013CN0310
Language: mt
Date: 2013-06-06 00:00:00
Title: Kawża C-310/13: Talba għal deċiżjoni preliminari mressqa mill-Bundesgerichtshof (il-Ġermanja) fis- 6 ta’ Ġunju 2013 — Novo Nordisk Pharma GmbH vs Corinna Silber

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/21
            
         Talba għal deċiżjoni preliminari mressqa mill-Bundesgerichtshof (il-Ġermanja) fis-6 ta’ Ġunju 2013 — Novo Nordisk Pharma GmbH vs Corinna Silber
   (Kawża C-310/13)
   2013/C 260/37
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Konvenuta fl-ewwel istanza u rikorrenti fil-proċedura għal “Reviżjoni”: Novo Nordisk Pharma GmbH
   
      Rikorrenti fl-ewwel istanza u konvenuta fil-proċedura għal “Reviżijoni”: Corinna Silber
   
      Domandi preliminari
   
   L-Artikolu 13 tad-Direttiva 85/374 (1) għandu jiġi interpretat fis-sens li, b’mod ġenerali, id-direttiva msemmija ma taffettwax is-sistema Ġermaniża tar-responsabbiltà fattwali tal-prodotti farmaċewtiċi bħala “sistema ta’ responsabbiltà speċjali”, minkejja li din is-sistema nazzjonali ta’ responsabbiltà tista’ tkompli tiġi żviluppata, jew minkejja l-fatt li l-Artikolu 13 tad-Direttiva 85/374 għandu jinftiehem fis-sens li l-elementi li jikkostitwixxu r-responsabbiltà fattwali tal-prodotti farmaċewtiċi, bħal dawk fis-seħħ fil-mument tan-notifika tad-Direttiva (30 ta’ Lulju 1985), ma jistgħux iktar jitwessgħu?
   
      (1)  Direttiva tal-Kunsill 85/374/KEE, tal-25 ta’ Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar responabbiltà għall-prodotti difettużi (ĠU Edizzjoni Speċjali bil-Malti, Kapitolu 15, Vol. 1, p. 257)